



**Отын-энергетикалық кешен мәселелері жөніндегі қоғамдық кеңестің ағымдағы жылғы бірінші отырысы өтті**

**2024 жылғы 30 қаңтарда** ҚР Энергетика министрлігінде Б.К. Әуетаевтың төрағалығымен Отын-энергетикалық кешен мәселелері жөніндегі қоғамдық кеңестің ағымдағы жылғы бірінші отырысы өтті.

Отырыс барысында Қазақстан Республикасының сутегі энергетикасы туралы тұжырымдамасын дайындау, инжинирингтік және құрылыс-монтаждау компанияларының энергетика объектілерін реконструкциялауға және жаңғыртуға қатысуы, сондай-ақ қолданыстағы электр энергиясының көтерме сауда нарығы моделінде транспаренттіліктің болмауы мәселелері қаралып, талқыланды.

Қоғамдық кеңестің аталған отырысына сонымен қатар Л.Н. Гумилев атындағы Еуразия ұлттық университетінің стратегиялық даму жөніндегі проректоры-Басқарма мүшесі Д.Р. Айтмағамбетов қатысып, ұлттық университет алаңында сутегі энергетикасы және жылу-электр энергетикасы саласындағы кадр әлеуетін дамыту мәселелерін талқылау туралы ұсыныс жасады.

Отырыс қорытындысы бойынша Қоғамдық кеңестің 2024 жылға арналған жұмыс жоспары бекітілді және оның қызметінің ағымдағы жылға басым міндеттері айқындалды.

**ҚР Энергетика министрлігінің баспасөз қызметі**